بسم الله العزيز. كلمة العزة العزة بتيجي منين؟ العزة هي الرفعة والمكانة والشرف مفهومة. بس من اهم الحاجات اللي بتميز الحاجة العزيزة ان هي حاجة نادرة. حاجة مش موجودة كتير. فلما بتشوفها بيبقى لها هيبة كده. ولله المثل الاعلى ربنا سبحانه وتعالى هو قال عزيز ليه؟ لانه ليس كمثله شيء
من هو الاحد؟ الفرد الصمد الذي لم يلد ولم يولد ولم يكن له كفوا احد. فده من اعظم الحاجات ان ربنا العزيز ما فيش زيه اصلا. وبيقوي بقى وبيعزز اسم الله العزيز ايه بقى؟ ان ربنا القوي. العزيز لازم يبقى قوي. العزيز لازم يبقى لا يغالب. الله لا يغالب. الله غالب على امره
قل كن فيكون. وهي دي العزة. ربنا يعز من يشاء ويذل من يشاء. ومن العزة ان العزيز ما يحتاجش لحد. وربنا ما بيحتاجش لاي حد بل ويحتاجه كل شيء. لان ربنا هو القائم هو القيوم على شئون كل حاجة. فشوف العزة لما تعرف ان سبحانه وتعالى عزيز ما بيحتاجش لحد
يتحكم في كل حاجة يقول كن فيكون قوي قادر يغلب ويعز ويذل اي شيء. سبحانه وتعالى. لما بييجي في قلبك العزة لله لازم على طول تعتز بانك عبدالعزيز. لازم تحس بعزة انك بتعبده. لما واحد ولا قال المثل الاعلى يبقى شغال عند آآ عند واحد آآ صاحب مركز ولا صاحب شركة
ولا مشهور بيعتز بده طب انت بتعبد مين سبحانه وتعالى العزيز فلازم ده يقع في قلبك على طول. تعتز بدينك. تعتز بشرعك. فيه ناس بتتكسف من الحجاب. فيه ناس بتتكسف من اللحية. ده ما يعرفش مين هو العزيز. لو انت عزيز
انت ربنا يقول ايه؟ وانتم الاعلون ان كنتم مؤمنين. انت معك حاجة غالية اوي. معك حاجة عزيزة قوي لان هي جاية من العزيز سبحانه وتعالى وده مش معناه انك تتكبر على الناس. بس معناه انك من جوة انت عارف ان معك حاجة غالية اوي بتعتز بها جدا. ومن معاني اسم الله العزيز
انك لا تتصف بالعزة والتكبر ولكن تتصف بالذل. لانك بقيت مدرك ان كلنا ولا حاجة وما فيش غيره عزيز سبحانه وتعالى. فبتزل له وما بتزلش غير ليه؟ فاي حد تاني تقول له لأ من جواك وبتقول لربنا لوحده انا بذل لك. انت يا رب اللي معك اللي يجاورك عز
يا عز يا عز ولكن في الاول وفي الاخر انا اذل لك يا رب. وربنا قال كده اللي معي ما يخسرش. رب انت بتقول له كده في الدعاء في الوتر
بتقول له يا رب انه لا يذل من واليت ولا يعز من عاديت. ربنا يقول ومن يهن الله فما له من مكرم. ايبتغون عندهم العزة فلله العزة جميعا. فانت بتحس انه ما فيش عزيز غيره. فمش هتزل غير له. فما بقتش تزل البشر ولا المخلوق ولا الواحد ضعيف وبينسى
بينام وبيمرض بقيت فاهم العزة بتيجي من مين والذلة تكون لمين واخر حاجة مفروض اسم الله العزيز يزرعها فينا من باب الزلة بقى مع الناس خصوصا الزلة مع اخوانا مع المؤمنين. وربنا وصف المؤمنين كده ان محمد رسول الله والذين معه
اشداء على الكفار رحماء بينهم. ربنا يقول سوف يأتي له بقوم يحبهم ويحبونه اذلة على المؤمنين. لو انت فاهم فعلا ان كلنا بنعبد العزيز وفاهم ان دول بالزات بيحبوا العزيز فانت لازم تبقى ذليل عليهم. لازم تبقى رحيم بهم لازم تحس انهم اخوانك انما المؤمنون
وده من اهم معاني اسم الله العزيز. فتعتز بالله. تعتز بدينك. تعتز بشرعه. تعتز باسلامك. تعتز بقرآنك. وتزل للمؤمنين من اخوانك وتقرر ان انت ما فيش حد عزيز غير ربنا فمش هزل غير لك يا رب. هو ده جمال اسم الله العزيز. والسلام عليكم